b'\n_START_ARTICLE_\nCal Barber (l\'Ametlla del Vall\xc3\xa8s)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici amb una paret mitgera amb coberta plana i composta de planta i pis. Est\xc3\xa0 edificada en un terreny ortogonal. La fa\xc3\xa7ana \xc3\xa9s de pedra vista i ma\xc3\xb3, amb un petit s\xc3\xb2col de pedres sense tallar. T\xc3\xa9 composici\xc3\xb3 asim\xc3\xa8trica. Les obertures del primer pis s\xc3\xb3n unes peculiars finestres geminades amb una columna de ma\xc3\xb3 al mig. La finestra de la planta baixa forma un arc curvilini amb un senzill i acurat reixat propi de la primera etapa de Raspall, amb el motiu decoratiu de "corda". Al ventall d\'aquesta finestra hi ha una vidriera de colors._NEWLINE_Pertany a la primera etapa modernista de Raspall i pel seu estil es pot datar entre 1905 i 1914.\n_START_SECTION_\nHist\xc3\xb2ria\n_START_PARAGRAPH_\nAquesta casa \xc3\xa9s una de les primeres que es van construir al Carrer Torregassa, a c\xc3\xa0rrec de M. J. Raspall com el Caf\xc3\xa8 de l\'Ametlla o la Casa Consistorial. Forma part del conjunt d\'edificis del primer eixample, corresponent al moment de transformaci\xc3\xb3 de la vila en punt important d\'estiueig per a la burgesia de Barcelona.'